তমঘা-ই-কায়েদ-ই-আজম
তমঘা-ই-কায়েদ-ই-আযম বা মহান নেতার পদক (تمغۂ قائد اعظم) হল পাকিস্তান সরকার প্রদত্ত একটি বেসামরিক পুরস্কার। এই পুরস্কারটি যারা বিজ্ঞান, শিল্প, সাহিত্য, বা খেলাধুলা এবং সেবার ক্ষেত্রে একাডেমিক স্বাতন্ত্র্য অর্জন করেছেন; বা মানবাধিকার এবং জনসেবায় নিঃস্বার্থ-নিষ্ঠার সাথে নিবেদিত ছিলেন তাঁদের দেয়া হয়। অন্যান্য বেসামরিক পুরস্কারের মতো এই পুরস্কারটি প্রতি বছরের ১৪ আগস্ট ঘোষণা করা হয় এবং পরবর্তী বছরের ২৩ শে মার্চ পাকিস্তানের রাষ্ট্রপতি কর্তৃক একটি অনুষ্ঠানের মাধ্যমে বিজয়ীদের মাঝে প্রদান করেন। এটি পাকিস্তান সরকার কর্তৃক বেসামরিকদের দেওয়া পঞ্চম সর্বোচ্চ সম্মাননা।